text: кукумария кукумария - голотурия тоының тікентерілілер туыстастары. кукмарияны басқаша «теңіз қияры» деп те атайды. бұл теңіз тұрғынының денесі ұзарыңқы болып келеді, бұлшықеті, өте тығыз денелі, артқы жағы домалақ тәрізденіп келген. кукумария судың ішінде созыңқы орналасып, ұзын көрінгенімен, су бетіне шыққан мезетінде денесі тез арада жиырылып, кейде шар тәріздес болып та қалады. қанық сұр немесе қанық күлгін түстес болып келеді. көкірек тұсы артқы жағына қарағанда ашық түстес болып келеді. көкірек тұсында амбулокральді аяқтары орналасқан, олар радиус бойынша 2-4 қатарда орналасады, олар ішке қарай кейде жиырылады. денесінің алдыңғы жағында ауыз қуысы орналасқан, оның 10 қармауықшылары бар. ұзындығы 40см-ге ал массасы 1кг-ге жетеді. ресейде және жапонияда мекендейді, охот және баренц теңіздерінің 0,5 және 100м тереңдіктерінде өмір сүреді. жас кукумариялар балдырлар арасында өмір сүреді. ал жасы үлкен кукумариялар отырықшы өмір образын ұстанады, яғни теңіз түбінде өмір сүреді. балдырлар мен планктондармен қоректенеді. тропиктік және субтропиктік климаттық жағдайларында өмір сүреді. ресей жерінде приморьеде, сахалинде, охотта, және баренц теңіздерінде кеңінен кездеседі. тағам ішіне асылған, кептірілген, немесе консерва түрінде қолданылады. жапонияда кукумария ұлттық тағамға жатады. “қазақстан”: ұлттық редактор ә. нысанбаев алматы “қазақ энциклопедиясы” бас редакциясы, 1998